title: 2002/620/EZ: Odluka Europskog parlamenta, Vijeća, Komisije, Suda, Revizorskog suda, Gospodarskog i socijalnog odbora, Odbora regija i Europskog ombudsmana od 25. srpnja 2002. o osnivanju Ureda Europskih zajednica za odabir osoblja

text:
01/Sv. 16              HR                                Službeni list Europske unije                                                      77
32002D0620
26.7.2002.                                       SLUŽBENI LIST EUROPSKIH ZAJEDNICA                                                 L 197/53
               ODLUKA EUROPSKOG PARLAMENTA, VIJEĆA, KOMISIJE, SUDA, REVIZORSKOG SUDA,
               GOSPODARSKOG I SOCIJALNOG ODBORA, ODBORA REGIJA I EUROPSKOG OMBUDSMANA
                                                            od 25. srpnja 2002.
                                        o osnivanju Ureda Europskih zajednica za odabir osoblja
                                                                (2002/620/EZ)
EUROPSKI PARLAMENT, VIJEĆE EUROPSKE UNIJE, EUROPSKA KOMI                                                Članak 2.
SIJA, SUD, REVIZORSKI SUD, GOSPODARSKI I SOCIJALNI ODBOR,
ODBOR REGIJA I EUROPSKI OMBUDSMAN,
                                                                                Ovlasti
uzimajući u obzir Pravilnik o osoblju za dužnosnike Europskih              1.     Ured ima ovlasti odabira koje su člankom 30. prvim
zajednica i Uvjete zaposlenja ostalih službenika Europskih zajed          stavkom Pravilnika o osoblju i u skladu s njegovim Prilogom
nica kako su utvrđeni Uredbom Vijeća (EEZ, Euratom, EZUČ)                  III. dodijeljene tijelima za imenovanje institucija koje su potpi
br. 259/68 (1), kako je zadnje izmijenjena Uredbom (EZ, EZUČ,              sale ovu Odluku. Samo u izvanrednim slučajevima i uz suglas
Euratom) br. 490/2002 (2), a posebno članak 2. treći stavak                nost Ureda institucije mogu održati vlastite otvorene natječaje
navedenog Pravilnika o osoblju,                                            radi zadovoljavanja posebnih potreba za visoko specijaliziranim
                                                                           osobljem.
uzimajući u obzir mišljenje odbora za Pravilnik o osoblju,
                                                                           2.     U slučaju kada su ovlasti iz stavka 1. dodijeljene tijelu za
                                                                           imenovanje nekog tijela, ureda ili agencije koji su osnovani
budući da:                                                                 Ugovorima ili u skladu s njima, Ured može izvršavati te
                                                                           ovlasti na njihov zahtjev.
(1)     U interesu učinkovite i ekonomične uporabe resursa,                3.     Odluke o imenovanju uspješnih kandidata donose tijela za
        sredstva namijenjena za odabir dužnosnika i ostalih služ          imenovanje Europskog parlamenta, Vijeća, Komisije, Suda, Revi
        benika Europskih zajednica trebalo bi povjeriti zajedni           zorskog suda, Gospodarskog i socijalnog odbora, Odbora regija
        čkom međuinstitucionalnom tijelu.                                  i Europskog ombudsmana te bilo kojeg tijela, ureda ili agencije
                                                                           koji su osnovani Ugovorima ili u skladu s njima, a koja su svoje
(2)     Tako osnovano međuinstitucionalno tijelo trebalo bi biti           ovlasti prenijela na Ured ili zatražila njegove usluge.
        zaduženo za sastavljanje popisa uspješnih kandidata
        odabranih na otvorenim natječajima sukladno potrebama                                            Članak 3.
        koje navede svaka institucija i u skladu s Pravilnikom o
        osoblju, s tim da odluke o imenovanju uspješnih kandi                                           Dužnosti
        data donosi pojedino tijelo za imenovanje.
                                                                           1.     Kao odgovor na zahtjeve koje mu upute tijela za imeno
(3)     Međuinstitucionalno tijelo trebalo bi pod jednakim uvje           vanje iz članka 2., Ured sastavlja popise uspješnih kandidata
        tima moći pomagati institucijama, tijelima, uredima i              odabranih na otvorenim natječajima, kako je navedeno u
        agencijama osnovanima Ugovorima ili u skladu s njima,              članku 30. prvom stavku Pravilnika o osoblju i u skladu s
        prilikom njihovih internih natječaja i odabira ostalih služ       njegovim Prilogom III.
        benika,
                                                                           2.     Ured može institucijama, tijelima, uredima i agencijama
                                                                           osnovanima Ugovorima, ili u skladu s njima, pomagati u provo
ODLUČILI SU:
                                                                           đenju njihovih internih natječaja i u odabiru ostalih službenika.
                                Članak 1.                                                                Članak 4.
                                Osnivanje                                                 Zahtjevi, pritužbe i pravni lijekovi
Osniva se Ured Europskih zajednica za odabir osoblja (dalje u              U skladu s člankom 91.a Pravilnika o osoblju, zahtjevi i
tekstu „Ured”).                                                            pritužbe koji se odnose na izvršavanje ovlasti dodijeljenih na
                                                                           temelju članka 2. stavaka 1. i 2. ove Odluke podnose se Uredu.
(1) SL L 56, 4.3.1968., str. 1.                                            Eventualni pravni lijekovi iz tih područja podnose se protiv
(2) SL L 77, 20.3.2002., str. 1.                                           Komisije.
 ---pagebreak--- 78        HR                               Službeni list Europske unije                                         01/Sv. 16
                                                    Članak 5.
                                                   Provedba
   Glavni tajnici Europskog parlamenta, Vijeća i Komisije, tajnik Suda, glavni tajnici Revizorskog suda, Gospo
   darskog i socijalnog odbora i Odbora regija te predstavnik Europskog ombudsmana sporazumno poduzi
   maju mjere potrebne za provedbu ove Odluke.
                                                    Članak 6.
                                             Dan početka važenja
   Ova Odluka proizvodi učinke od dana objave u Službenom listu Europskih zajednica.
                    Za Europski parlament                                        Za Vijeće
                          Predsjednik                                            Predsjednik
                         Patrick COX                                      Jaume MATAS i PALOU
                         Za Komisiju                                               Za Sud
                          Predsjednik                                            Predsjednik
                       Romano PRODI                                  Gil Carlos RODRÍGUEZ IGLESIAS
                      Za Revizorski sud                               Za Gospodarski i socijalni odbor
                          Predsjednik                                            Predsjednik
                 Juan Manuel FABRA VALLÉS                                       G. FRERICHS
                      Za Odbor regija                                       Europski ombudsman
                          Predsjednik                                        Jacob SÖDERMAN
                       Sir Albert BORE


title: Odluka Političkog i sigurnosnog odbora (ZVSP) 2015/1129 od 7. srpnja 2015. o produljenju mandata voditelja Policijske misije Europske unije za palestinska područja (EUPOL COPPS) (EUPOL COPPS/2/2015)

text:
               11.7.2015

               HR

               Službeni list Europske unije

               L 184/17

         ODLUKA POLITIČKOG I SIGURNOSNOG ODBORA (ZVSP) 2015/1129
   od 7. srpnja 2015.
   o produljenju mandata voditelja Policijske misije Europske unije za palestinska područja (EUPOL COPPS) (EUPOL COPPS/2/2015)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2013/354/ZVSP od 3. srpnja 2013. o Policijskoj misiji Europske unije za palestinska područja (EUPOL COPPS) (1), a posebno njezin članak 9. stavak 1,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Na temelju članka 9. stavka 1. Odluke 2013/354/ZVSP, Politički i sigurnosni odbor (PSO) ovlašten je, u skladu s člankom 38. trećim stavkom Ugovora, donositi odgovarajuće odluke u svrhu obavljanja političkog nadzora i strateškog usmjeravanja Policijske misije Europske unije za palestinska područja (EUPOL COPPS), uključujući odluku o imenovanju voditelja misije.

               (2)

               PSO je 17. veljače 2015. donio Odluku (ZVSP) 2015/381 (2) kojom je g. Rodolphe MAUGET imenovan voditeljem misije EUPOL COPPS od 16. veljače 2015. do 30. lipnja 2015.

               (3)

               Vijeće je 2. srpnja 2015. donijelo Odluku (ZVSP) 2015/1064 (3) kojom se produljuje mandat misije EUPOL COPPS od 1. srpnja 2015. do 30. lipnja 2016.

               (4)

               Visoki predstavnik Unije za vanjske poslove i sigurnosnu politiku predložio je produljenje mandata g. Rodolphea MAUGETA kao voditelja misije EUPOL COPPS od 1. srpnja 2015. do 30. lipnja 2016.,

         DONIJELO JE OVU ODLUKU:
   Članak 1.
   Mandat g. Rodolphea MAUGETA kao voditelja misije Policijske misije Europske unije za palestinska područja (EUPOL COPPS) produljuje se do 30. lipnja 2016.
   Članak 2.
   Ova Odluka stupa na snagu na dan donošenja.
   Primjenjuje se od 1. srpnja 2015.

      Sastavljeno u Bruxellesu 7. srpnja 2015.

            Za Politički i sigurnosni odbor

            Predsjednik

         W. STEVENS

      (1)  SL L 185, 4.7.2013., str. 12.

      (2)  Odluka Političkog i sigurnosnog odbora (ZVSP) 2015/381 od 17. veljače 2015. o imenovanju voditelja Policijske misije Europske unije za Palestinska područja (EUPOL COPPS) (EUPOL COPPS/1/2015) (SL L 64, 7.3.2015., str. 37.).

      (3)  Odluka Vijeća (ZVSP) 2015/1064 od 2. srpnja 2015. o izmjeni Odluke 2013/354/ZVSP o Policijskoj misiji Europske unije za palestinska područja (EUPOL COPPS) (SL L 174, 3.7.2015., str. 21.).


title: Odluka Vijeća 2013/527/ZVSP od 24. listopada 2013. o izmjeni i produljenju mandata posebnog predstavnika Europske unije za Rog Afrike

text:
               26.10.2013

               HR

               Službeni list Europske unije

               L 284/23

         ODLUKA VIJEĆA 2013/527/ZVSP
   od 24. listopada 2013.
   o izmjeni i produljenju mandata posebnog predstavnika Europske unije za Rog Afrike
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 31. stavak 2. i članak 33.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 8. prosinca 2011. donijelo Odluku 2011/819/ZVSP (1) o imenovanju g. Alexandera RONDOSA posebnim predstavnikom Europske unije (PPEU) za Rog Afrike. Mandat PPEU-a istječe 31. listopada 2013.

               (2)

               Vijeće je 11. kolovoza 2010. donijelo Odluku 2010/450/ZVSP (2) o imenovanju gđe Rosalind MARSDEN posebnim predstavnikom Europske unije (PPEU) za Sudan. Mandat PPEU-a istječe 31. listopada 2013.

               (3)

               Mandat PPEU-a za Rog Afrike, g. Alexandera RONDOSA, trebalo bi proširiti tako da uključuje elemente Sudana i Južnog Sudana te produljiti za dodatno razdoblje od 12 mjeseci.

               (4)

               PPEU će provoditi svoj mandat u kontekstu stanja koje bi se moglo pogoršati i koje bi moglo ugroziti ostvarenje ciljeva vanjskog djelovanja Unije kako su određeni u članku 21. Ugovora,

         DONIJELO JE OVU ODLUKU:
   Članak 1.
   Posebni predstavnik Europske unije
   1.   Mandat g. Alexandera RONDOSA kao PPEU-a za Rog Afrike produljuje se do 31. listopada 2014. Mandat PPEU-a može završiti ranije, ako Vijeće tako odluči, na prijedlog Visokog predstavnika Unije za vanjske poslove i sigurnosnu politiku (VP).
   2.   Za potrebe mandata PPEU-a, Rog Afrike definira se tako da obuhvaća Republiku Džibuti, Državu Eritreju, Saveznu Demokratsku Republiku Etiopiju, Republiku Keniju, Saveznu Republiku Somaliju, Republiku Sudan, Republiku Južni Sudan i Republiku Ugandu. Za pitanja od šireg regionalnog značaja, PPEU prema potrebi surađuje sa zemljama i regionalnim subjektima izvan Roga Afrike.
   Članak 2.
   Ciljevi politike
   1.   Mandat PPEU-a temelji se na ciljevima politike Unije u odnosu na Rog Afrike kako je određeno u strateškom okviru donesenom 14. studenoga 2011. i u odgovarajućim zaključcima Vijeća, to jest da aktivno doprinosi regionalnim i međunarodnim nastojanjima u postizanju miroljubivog suživota i trajnog mira, sigurnosti i razvoja unutar i između zemalja u regiji. PPEU nadalje nastoji poboljšati kvalitetu, jačinu, utjecaj i vidljivost višedimenzionalnog djelovanja Unije na Rogu Afrike.
   2.   Ciljevi politike Unije uključuju, između ostalog:

               (a)

               nastavak stabilizacije Somalije, pogotovo iz perspektive regionalne dimenzije;

               (b)

               miroljubiv suživot Sudana i Južnog Sudana kao dviju održivih i naprednih država s čvrstim i odgovornim političkim strukturama;

               (c)

               rješavanje trenutačnih sukoba i izbjegavanje potencijalnih sukoba između ili unutar zemalja u regiji;

               (d)

               podršku političkoj, sigurnosnoj i gospodarskoj regionalnoj suradnji.

         Članak 3.
   Mandat
   1.   Kako bi postigao ciljeve politike Unije u odnosu na Rog Afrike, PPEU ima sljedeći mandat:

               (a)

               surađivati sa svim odgovarajućim dionicima u regiji, vladama, regionalnim tijelima, međunarodnim i regionalnim organizacijama, civilnim društvom i dijasporama, s ciljem unapređivanja ciljeva politike Unije i doprinosa boljem razumijevanju uloge Unije u regiji;

               (b)

               predstavljati Uniju na odgovarajućim međunarodnim forumima, prema potrebi, i osigurati vidljivost podrške Unije upravljanju krizama te rješavanju i sprečavanju sukoba;

               (c)

               poticati i podupirati učinkovitu političku i sigurnosnu suradnju te gospodarsku integraciju u regiji kroz partnerstvo Unije s Afričkom unijom (AU) i podregionalnim organizacijama, osobito s Međuvladinim tijelom za razvoj (IGAD);

               (d)

               pratiti političku situaciju u regiji i doprinositi razvoju politike Unije prema regiji, uključujući u odnosu na Somaliju, Sudan, Južni Sudan, pitanje granice između Etiopije i Eritreje te na provedbu Sporazuma iz Alžira, inicijativu bazena Nila i na druga pitanja u regiji koja utječu na njezinu sigurnost, stabilnost i blagostanje;

               (e)

               u pogledu Somalije, i djelujući u uskoj koordinaciji s posebnim izaslanikom EU-a za Somaliju i odgovarajućim regionalnim i međunarodnim partnerima, uključujući posebnog predstavnika glavnog tajnika Ujedinjenih naroda za Somaliju i Afričku uniju, aktivno doprinositi djelovanjima i inicijativama koje vode daljnjoj stabilizaciji i post-tranzicijskim dogovorima za Somaliju, s naglaskom na promicanje usklađenog i dosljednog međunarodnog pristupa Somaliji, na izgradnju dobrosusjedskih odnosa i podrške razvoju sigurnosnog sektora u Somaliji, uključujući putem vojne misije Europske unije za doprinos osposobljavanju somalijskih snaga sigurnosti (EUTM Somalia), operacije EUNAVFOR Atalanta, misije EUCAP Nestor te putem stalne potpore Unije misiji Afričke unije u Somaliji (AMISOM), blisko surađujući s državama članicama;

               (f)

               u pogledu Sudana i Južnog Sudana, i djelujući u bliskoj suradnji s odgovarajućim šefovima delegacija Unije, doprinositi dosljednosti i učinkovitosti politike Unije prema Sudanu i Južnom Sudanu te podupirati njihov miroljubiv suživot, osobito kroz provedbu sporazumâ iz Adisa i rješavanje otvorenih pitanja u vezi sa Sveobuhvatnim mirovnim sporazumom, uključujući Abyei, politička rješenja za postojeće sukobe, osobito u Darfuru, Južnom Kordofanu i Plavom Nilu, izgradnju institucija u Južnom Sudanu i nacionalno pomirenje. U tom pogledu PPEU će doprinositi dosljednom međunarodnom pristupu u bliskoj suradnji s AU-om, a posebno sa Skupinom visoke razine AU-a za provedbu za Sudan (AUHIP), Ujedinjenim narodima (UN) i drugim vodećim regionalnim i međunarodnim dionicima.

               (g)

               pomno pratiti prekogranične izazove koji utječu na Rog Afrike, uključujući terorizam, radikaliziranje, pomorsku sigurnost i piratstvo, organizirani kriminal, krijumčarenje oružja, izbjeglice i migracijske tokove te sve političke i sigurnosne posljedice humanitarnih kriza;

               (h)

               promicati pristup humanitarne pomoći u cijeloj regiji;

               (i)

               doprinositi provedbi Odluke Vijeća 2011/168/ZVSP (3) i politike Unije o ljudskim pravima, u suradnji s PPEU-om za ljudska prava, uključujući smjernice EU-a o ljudskim pravima, osobito smjernice EU-a o djeci u oružanim sukobima, kao i o nasilju nad ženama i djevojčicama te borbi protiv svakog oblika njihove diskriminacije te politike Unije u vezi s Rezolucijom Vijeća sigurnosti UN-a (UNSCR) 1325 (2000) o ženama, miru i sigurnosti,uključujući praćenjem i izvješćivanjem o razvoju događaja te pripremanjem preporuka u vezi s tim.

         2.   Za potrebe provođenja mandata PPEU između ostalog:

               (a)

               savjetuje i izvješćuje o definiranju stajalištâ Unije na međunarodnim forumima, prema potrebi, s ciljem proaktivnog promicanja sveobuhvatnog političkog pristupa Unije prema Rogu Afrike;

               (b)

               održava pregled svih aktivnosti Unije.

         Članak 4.
   Provedba mandata
   1.   PPEU je odgovoran za provedu mandata, djelujući u okviru ovlasti VP-a.
   2.   Politički i sigurnosni odbor (PSO) održava povlaštenu povezanost s PPEU-om te je glavna točka za kontakt PPEU-a s Vijećem. PSO pruža PPEU-u strateško vodstvo i političko usmjeravanje u okviru njegovog mandata, ne dovodeći u pitanje ovlasti VP-a.
   3.   PPEU djeluje u bliskoj suradnji s Europskom službom za vanjsko djelovanje (ESVD) i njezinim odgovarajućim odjelima, delegacijama Unije u regiji i Komisijom.
   Članak 5.
   Financiranje
   1.   Financijski referentni iznos namijenjen pokrivanju izdataka povezanih s mandatom PPEU-a u razdoblju od 1. studenoga 2013. do 31. listopada 2014. iznosi 2 720 000 EUR.
   2.   Izdacima se upravlja u skladu s postupcima i pravilima koji se primjenjuju na opći proračun Unije.
   3.   Upravljanje izdacima podliježe ugovoru između PPEU-a i Komisije. PPEU za sve izdatke odgovara Komisiji.
   Članak 6.
   Ustrojavanje i sastav tima
   1.   PPEU je, u granicama svojeg mandata i odgovarajućih raspoloživih financijskih sredstava, odgovoran za ustrojavanje svojeg tima. U tim su uključeni članovi koji su stručnjaci za pojedina politička i sigurnosna pitanja, u skladu s potrebama mandata. PPEU o sastavu tima odmah i redovito obavješćuje Vijeće i Komisiju.
   2.   Države članice, institucije Unije i ESVD mogu predložiti upućivanje osoblja za rad s PPEU-om. Plaće takvog upućenog osoblja pokriva dotična država članica, dotična institucija Unije odnosno ESVD. Stručnjaci koje su države članice uputile institucijama Unije ili ESVD-u mogu također biti raspoređeni PPEU-u. Međunarodno ugovorno osoblje mora imati državljanstvo države članice.
   3.   Sveukupno upućeno osoblje ostaje pod upravnom nadležnošću države članice koja ga upućuje, institucije EU-a koja ga upućuje ili ESVD-a te izvršava svoje dužnosti i djeluje u interesu mandata PPEU-a.
   4.   Osoblje PPEU-a smješta se zajedno s odgovarajućim odjelima ESVD-a ili delegacijama Unije kako bi se osigurala usklađenost i dosljednost njihovih aktivnosti.
   Članak 7.
   Povlastice i imuniteti PPEU-a i osoblja PPEU-a
   Povlastice, imuniteti i dodatna jamstva potrebna za dovršetak i neometano funkcioniranje misija PPEU-a i članova osoblja PPEU-a prema potrebi se usuglašavaju sa zemljama domaćinima. Države članice i ESVD u tu svrhu osiguravaju svu potrebnu potporu.
   Članak 8.
   Sigurnost klasificiranih informacija EU-a
   PPEU i članovi njegova tima poštuju sigurnosna načela i minimalne norme utvrđene Odlukom Vijeća 2011/292/EU (4).
   Članak 9.
   Pristup informacijama i logistička podrška
   1.   Države članice, Komisija, ESVD i Glavno tajništvo Vijeća osiguravaju PPEU-u pristup svim relevantnim informacijama.
   2.   Delegacije Unije u regiji i/ili države članice prema potrebi osiguravaju logističku potporu u regiji.
   Članak 10.
   Sigurnost
   U skladu s politikom Unije o sigurnosti osoblja koje je u okviru operativnih sposobnosti na temelju glave V. Ugovora razmješteno izvan Unije, PPEU, u skladu sa svojim mandatom i na temelju sigurnosnog stanja na geografskom području za koje je odgovoran, poduzima sve opravdane praktične mjere za sigurnost osoblja za koje je PPEU izravno nadležan, posebno tako da:

               (a)

               uspostavlja sigurnosni plan specifičan za misiju na temelju smjernica ESVD-a, koji uključuje mjere, specifične za misiju, za fizičku zaštitu, organizacijsku sigurnost i sigurnost postupaka u vezi s misijom, kojim se uređuje upravljanje sigurnim kretanjem osoblja na područje misije i unutar njega, kao i upravljanje sigurnosnim incidentima, uključujući krizni plan misije i plan za evakuaciju;

               (b)

               osigurava da je sveukupno osoblje koje je razmješteno izvan Unije pokriveno osiguranjem od visokog rizika, u skladu s uvjetima na području misije;

               (c)

               osigurava da svi članovi tima PPEU-a koji se trebaju razmjestiti izvan Unije, uključujući lokalno ugovorno osoblje, dobiju odgovarajuće sigurnosno osposobljavanje prije dolaska ili pri dolasku na područje misije, na temelju stupnjeva rizika koje za područje misije određuje ESVD;

               (d)

               osigurava provedbu svih dogovorenih preporuka koje su pripremljene na temelju redovitih sigurnosnih procjena te za Vijeće, VP-a i Komisiju priprema pisana izvješća o provedbi tih preporuka i o ostalim sigurnosnim pitanjima u okviru izvješća o napretku i izvješća o provedbi mandata.

         Članak 11.
   Izvješćivanje
   1.   PPEU redovito priprema usmena i pisana izvješća za VP-a i PSO. PPEU također prema potrebi izvješćuje radne skupine Vijeća. Redovita pisana izvješća šalju se putem mreže COREU. Na preporuku VP-a ili PSO-a, PPEU može dostaviti izvješća Vijeću za vanjske poslove. U skladu s člankom 36. Ugovora, PPEU može sudjelovati u informiranju Europskog parlamenta.
   2.   PPEU izvješćuje o najboljem načinu za ostvarenje inicijativa Unije, kao što je doprinos Unije reformama, i uključujući političke aspekte odgovarajućih razvojnih projekata Unije, u koordinaciji s delegacijama Unije u regiji.
   Članak 12.
   Koordinacija
   1.   PPEU doprinosi jedinstvu, dosljednosti i učinkovitosti djelovanjâ Unije i pomaže osigurati da su svi instrumenti Unije kao i djelovanje država članica dosljedno uključeni u postizanje ciljeva politike Unije. Aktivnosti PPEU-a koordiniraju se s aktivnostima delegacija Unije i Komisije, kao i s aktivnostima drugih PPEU-ova koji su aktivni u regiji, posebno s PPEU-om za AU i posebnim izaslanikom EU-a za Somaliju. PPEU osigurava redovito informiranje misija država članica i delegacija Unije u regiji.
   2.   Na terenu se održava bliska suradnja i komunikacija sa šefovima delegacija Unije i šefovima misija država članica. Oni ulažu najbolje napore kako bi pomogli PPEU-u u provedbi njegovog mandata. PPEU u bliskoj koordinaciji s relevantnim delegacijama Unije osigurava lokalno političko vodstvo zapovjedniku snaga operacije EUNAVFOR Atalanta, zapovjedniku misije EUTM Somalia, voditelju misije EUCAP Nestor i voditelju misije EUAVSEC u Južnom Sudanu. PPEU, zapovjednici operacija EU-a i zapovjednik civilne operacije međusobno se savjetuju prema potrebi.
   3.   PPEU blisko surađuje s tijelima uključenih zemalja, UN-om, AU-om, IGAD-om, drugim nacionalnim, regionalnim i međunarodnim dionicima, a također i s civilnim društvom u regiji.
   Članak 13.
   Preispitivanje
   Provedba ove Odluke i njezina sukladnost s ostalim doprinosima Unije u regiji redovito se preispituje. PPEU podnosi Vijeću, VP-u i Komisiji izvješće o napretku do kraja travnja 2014., a na kraju mandata sveobuhvatno izvješće o provedbi mandata.
   Članak 14.
   Stupanje na snagu
   Ova Odluka stupa na snagu na dan donošenja.

      Sastavljeno u Bruxellesu 24. listopada 2013.

            Za Vijeće

            Predsjednik

         L. LINKEVIČIUS

      (1)  Odluka Vijeća 2011/819/ZVSP od 8. prosinca 2011. o imenovanju posebnog predstavnika Europske unije za Rog Afrike (SL L 327, 9.12.2011., str. 62.).

      (2)  Odluka Vijeća 2010/450/ZVSP od 11. kolovoza 2010. o imenovanju posebnog predstavnika Europske unije za Sudan (SL L 211, 12.8.2010., str. 42.).

      (3)  Odluka Vijeća 2011/168/ZVSP od 21. ožujka 2011. o Međunarodnom kaznenom sudu i o stavljanju izvan snage Zajedničkog stajališta 2003/444/ZVSP (SL L 76, 22.3.2011., str. 56.).

      (4)  Odluka Vijeća 2011/292/EU od 31. ožujka 2011. o sigurnosnim propisima za zaštitu klasificiranih podataka EU-a (SL L 141, 27.5.2011., str. 17.).


title: 2014/229/EU: Odluka Vijeća od 27. listopada 2009. o potpisivanju Okvirnog sporazuma o sveobuhvatnom partnerstvu i suradnji između Europske zajednice i njezinih država članica, s jedne strane, i Republike Indonezije, s druge strane

text:
               26.4.2014

               HR

               Službeni list Europske unije

               L 125/16

         ODLUKA VIJEĆA
   od 27. listopada 2009.
   o potpisivanju Okvirnog sporazuma o sveobuhvatnom partnerstvu i suradnji između Europske zajednice i njezinih država članica, s jedne strane, i Republike Indonezije, s druge strane

      (2014/229/EU)

   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 133. i 181. u vezi s člankom 300. stavkom 2.,
   uzimajući u obzir prijedlog Komisije,
   budući da:

               (1)

               Vijeće je 25. studenoga 2004. ovlastilo Komisiju da u pregovorima s Republikom Indonezijom dogovori Okvirni sporazumu o partnerstvu i suradnji, dalje u tekstu „Sporazum”.

               (2)

               Podložno njegovu mogućem naknadnom sklapanju, Sporazum bi trebalo potpisati,

         ODLUČILO JE:
   Članak 1.
   U ime Zajednice odobrava se potpisivanje Okvirnog sporazuma o sveobuhvatnom partnerstvu i suradnji između Europske zajednice i njezinih država članica, s jedne strane, i Republike Indonezije, s druge strane, podložno odluci Vijeća o sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se imenovati osobu ovlaštenu (osobe ovlaštene) za potpisivanje Sporazuma u ime Zajednice.

      Sastavljeno u Luxembourgu 27. listopada 2009.

            Za Vijeće

            Predsjednik

         C. BILDT


title: 2014/115/EU: Odluka Vijeća od 2. prosinca 2013. o sklapanju Protokola o izmjeni Sporazuma o javnoj nabavi

text:
               7.3.2014

               HR

               Službeni list Europske unije

               L 68/1

      ODLUKA VIJEĆA

   od 2. prosinca 2013.
   o sklapanju Protokola o izmjeni Sporazuma o javnoj nabavi
   (2014/115/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 6. točkom (a) podtočkom v.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Pregovori o reviziji Sporazuma WTO-a o javnoj nabavi (GPA iz 1994.) započeli su u siječnju 1999. u skladu s člankom XXIV. stavkom 7. točkama (b) i (c) GPA-a iz 1994.

               (2)

               Pregovore je vodila Komisija uz savjetovanje s posebnim odborom osnovanim na temelju članka 207. stavka 3. Ugovora o funkcioniranju Europske unije.

               (3)

               15. prosinca 2011. stranke GPA-a iz 1994. postigle su politički dogovor na ministarskoj razini o ishodima pregovora. Taj politički dogovor potvrđen je donošenjem Odluke o ishodima pregovora od strane Odbora za GPA 30. ožujka 2012. Tom Odlukom, koja uključuje Protokol o izmjeni Sporazuma o javnoj nabavi („Protokol”), stranke GPA-a iz 1994. ovjerile su tekst Protokola i otvorile ga za svoje prihvaćanje.

               (4)

               Protokol bi trebalo odobriti u ime Unije,

         DONIJELO JE OVU ODLUKU:
   Članak 1.
   Protokol o izmjeni Sporazuma o javnoj nabavi odobrava se u ime Europske unije.
   Tekst Protokola priložen je ovoj Odluci.
   Članak 2.
   Predsjednik Vijeća određuje osobu ovlaštenu (osobe ovlaštene) za polaganje, u ime Unije, isprave o prihvatu, kako je navedeno u stavku 3. Protokola i u skladu s člankom XXIV. stavkom 9. GPA-a iz 1994., kako bi se izrazila suglasnost Unije da bude obvezana Protokolom (1).
   Članak 3.
   Protokol se ne tumači kao da se njime dodjeljuju prava ili nameću obveze na koje se može izravno pozvati pred sudovima Unije ili država članica.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 2. prosinca 2013.

            Za Vijeće

            Predsjednik

         E. GUSTAS

      (1)  Datum stupanja Protokola na snagu objavit će Glavno tajništvo Vijeća u Službenom listu Europske unije.


title: Odluka Europskog parlamenta (EU) 2016/1521 od 28. travnja 2016. o zaključenju poslovnih knjiga Europske agencije za kontrolu ribarstva za financijsku godinu 2014.

text:
               14.9.2016

               HR

               Službeni list Europske unije

               L 246/250

         ODLUKA EUROPSKOG PARLAMENTA (EU) 2016/1521
   od 28. travnja 2016.
   o zaključenju poslovnih knjiga Europske agencije za kontrolu ribarstva za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Europske agencije za kontrolu ribarstva za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za kontrolu ribarstva za financijsku godinu 2014., s odgovorom Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Agencija treba dobiti za izvršenje proračuna za financijsku godinu 2014. (05584/2016 – C8-0081/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu Vijeća (EZ) br. 768/2005 od 26. travnja 2005. o osnivanju Agencije za kontrolu ribarstva Zajednice i o izmjeni Uredbe (EEZ) br. 2847/93 o uspostavi sustava kontrole koji se primjenjuje na zajedničku ribarstvenu politiku (4), a posebno njezin članak 36.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za ribarstvo (A8-0104/2016),

               1.

               utvrđuje da završni godišnji financijski izvještaji Europske agencije za kontrolu ribarstva odgovaraju obliku u kojemu su sadržani u prilogu izvješću Revizorskog suda;

               2.

               odobrava zaključenje poslovnih knjiga Europske agencije za kontrolu ribarstva za financijsku godinu 2014.;

               3.

               nalaže svojem predsjedniku da ovu Odluku proslijedi izvršnom direktoru Europske agencije za kontrolu ribarstva, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 151.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 128, 21.5.2005., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka Vijeća (EU, Euratom) 2016/641 od 21. travnja 2016. o imenovanju člana Europskoga gospodarskog i socijalnog odbora kojeg je predložila Savezna Republika Njemačka

text:
               23.4.2016

               HR

               Službeni list Europske unije

               L 108/33

         ODLUKA VIJEĆA (EU, Euratom) 2016/641
   od 21. travnja 2016.
   o imenovanju člana Europskoga gospodarskog i socijalnog odbora kojeg je predložila Savezna Republika Njemačka
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 302.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
   uzimajući u obzir prijedlog njemačke vlade,
   uzimajući u obzir mišljenje Europske komisije,
   budući da:

               (1)

               Vijeće je 18. rujna 2015. donijelo Odluku (EU, Euratom) 2015/1600 (1), a 1. listopada 2015. Odluku (EU, Euratom) 2015/1790 (2) o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020.

               (2)

               Mjesto člana Europskoga gospodarskog i socijalnog odbora postalo je slobodno istekom mandata g. Egberta BIERMANNA,

         DONIJELO JE OVU ODLUKU:
   Članak 1.
   G. dr. Norbert KLUGE, Leiter der Abteilung Mitbestimmungsförderung der Hans-Böckler-Stiftung, imenuje se članom Europskoga gospodarskog i socijalnog odbora do kraja tekućeg mandata, koji istječe 20. rujna 2020.
   Članak 2.
   Ova Odluka stupa na snagu na dan donošenja.

      Sastavljeno u Luxembourgu 21. travnja 2016.

            Za Vijeće

            Predsjednik

         G.A. VAN DER STEUR

      (1)  Odluka Vijeća (EU, Euratom) 2015/1600 od 18. rujna 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 248, 24.9.2015., str. 53.).

      (2)  Odluka Vijeća (EU, Euratom) 2015/1790 od 1. listopada 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 260, 7.10.2015., str. 23.).


title: 2014/231/EU: Odluka Vijeća od 14. travnja 2014. o sklapanju Okvirnog sporazuma o sveobuhvatnom partnerstvu i suradnji između Europske zajednice i njezinih država članica, s jedne strane, i Republike Indonezije, s druge strane, u vezi s pitanjima koja se odnose na ponovni prihvat

text:
               26.4.2014

               HR

               Službeni list Europske unije

               L 125/46

         ODLUKA VIJEĆA
   od 14. travnja 2014.
   o sklapanju Okvirnog sporazuma o sveobuhvatnom partnerstvu i suradnji između Europske zajednice i njezinih država članica, s jedne strane, i Republike Indonezije, s druge strane, u vezi s pitanjima koja se odnose na ponovni prihvat

      (2014/231/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 79. stavak 3., u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               U skladu s Odlukom Vijeća 2014/229/EU (2), Okvirni sporazum o sveobuhvatnom partnerstvu i suradnji između Europske zajednice i njezinih država članica, s jedne strane, i Republike Indonezije, s druge strane („Sporazum”), potpisan je 9. studenoga 2009., podložno njegovom naknadnom sklapanju.

               (2)

               U skladu s člancima 1. i 2. Protokola (br. 21) o stajalištu Ujedinjene Kraljevine i Irske s obzirom na područje slobode, sigurnosti i pravde, priloženog Ugovoru o Europskoj uniji i Ugovoru o funkcioniranju Europske unije, te države članice ne sudjeluju u donošenju ove Odluke te ona za njih nije obvezujuća niti se na njih primjenjuje.

               (3)

               U skladu s člancima 1. i 2. Protokola (br. 22) o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje.

               (4)

               Odredbe Sporazuma, različite od onih iz članka 34. stavka 3. koje se odnose na ponovni prihvat, predmetom su zasebne Odluke (3) koja se donosi paralelno s ovom Odlukom.

               (5)

               Sporazum bi trebalo odobriti u ime Unije,

         DONIJELO JE OVU ODLUKU:
   Članak 1.
   Ovim se u ime Europske unije odobrava Okvirni sporazum o sveobuhvatnom partnerstvu i suradnji između Europske zajednice i njezinih država članica, s jedne strane, i Republike Indonezije, s druge strane, u vezi s njegovim člankom 34. stavkom 3. (4).
   Članak 2.
   Visoki predstavnik Unije za vanjske poslove i sigurnosnu politiku predsjeda Zajedničkim odborom predviđenim u članku 41. Sporazuma. U Zajedničkom odboru zastupljena je Unija ili, ovisno o predmetu, Unija i države članice.
   Članak 3.
   Predsjednik Vijeća u ime Unije daje obavijest predviđenu u članku 48. stavku 1. Sporazuma.
   Članak 4.
   Ova Odluka stupa na snagu na dan donošenja.

      Sastavljeno u Luxembourgu 14. travnja 2014.

            Za Vijeće

            Predsjednica

         C. ASHTON

      (1)  Suglasnost dana 26. veljače 2014. (još nije objavljena u Službenom listu).

      (2)  Odluka Vijeća 2014/229/EU od 27. listopada 2009. o potpisivanju Okvirnog sporazuma o sveobuhvatnom partnerstvu i suradnji između Europske zajednice i njezinih država članica, s jedne strane, i Republike Indonezije, s druge strane (vidjeti str. 16. ovog Službenog lista).

      (3)  Odluka Vijeća 2014/230/EU od 14. travnja 2014. o sklapanju Okvirnog sporazuma o sveobuhvatnom partnerstvu i suradnji između Europske zajednice i njezinih država članica, s jedne strane, i Republike Indonezije, s druge strane, uz izuzetak pitanja koja se odnose na ponovni prihvat (vidjeti str. 44. ovog Službenog lista).

      (4)  Tekst Sporazuma objavljen je u SL L 125, 26.4.2014., str. 17., zajedno s odlukom o potpisivanju.


title: 2014/705/EU: Odluka Vijeća od 8. listopada 2014. o imenovanju člana Europskoga gospodarskog i socijalnog odbora iz Ujedinjene Kraljevine

text:
               11.10.2014

               HR

               Službeni list Europske unije

               L 295/57

         ODLUKA VIJEĆA
   od 8. listopada 2014.
   o imenovanju člana Europskoga gospodarskog i socijalnog odbora iz Ujedinjene Kraljevine

      (2014/705/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 302.,
   uzimajući u obzir prijedlog vlade Ujedinjene Kraljevine,
   uzimajući u obzir mišljenje Europske komisije,
   budući da:

               (1)

               Vijeće je 13. rujna 2010. donijelo Odluku 2010/570/EU, Euratom o imenovanju članova Europskoga gospodarskog i socijalnog odbora za razdoblje od 21. rujna 2010. do 20. rujna 2015. (1).

               (2)

               Mjesto člana Europskoga gospodarskog i socijalnog odbora postalo je slobodno istekom mandata g. Bryana CASSIDYJA,

         DONIJELO JE OVU ODLUKU:
   Članak 1.
   G. David YEANDLE OBE imenuje se članom Europskoga gospodarskog i socijalnog odbora do kraja tekućeg mandata, koji istječe 20. rujna 2015.
   Članak 2.
   Ova Odluka stupa na snagu na dan donošenja.

      Sastavljeno u Luxembourgu 8. listopada 2014.

            Za Vijeće

            Predsjednik

         M. LUPI

      (1)  SL L 251, 25.9.2010., str. 8.


title: 1999/478/EZ: Odluka Komisije od 14. srpnja 1999. o obnovi Savjetodavnog odbora za ribarstvo i akvakulturu (priopćena pod brojem dokumenta C(1999) 2042)

text:
               01/Sv. 002

               HR

               Službeni list Europske unije

               125

         31999D0478

               L 187/70

               SLUŽBENI LIST EUROPSKE UNIJE

               14.07.1999.

      ODLUKA KOMISIJE

   od 14. srpnja 1999.
   o obnovi Savjetodavnog odbora za ribarstvo i akvakulturu
   (priopćena pod brojem dokumenta C(1999) 2042)
   (1999/478/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,

               (1)

               budući da je Komisiji važno prikupiti mišljenja zainteresiranih o pitanjima koja postavlja uspostava zajedničke ribarstvene politike (ZRP-a);

               (2)

               budući da je Savjetodavni odbor (SOR) stvoren u sektoru ribarstva Odlukom Komisije 71/128/EEZ (1) čiji je tekst zadnje zamijenjen Odlukom 89/4/EEZ (2), kako je izmijenjena Odlukom 97/246/EZ (3);

               (3)

               budući da se čini oportunim da se u okviru SOR-a proširi dijalog o razvoju i upravljanju ZRP-om na sve uključene strane, osobito na sektor akvakulture i na neprofitne organizacije. U tu je svrhu potrebno preispitati strukturu Odbora;

               (4)

               budući da je korisno pozvati članove SOR-a da se ponajprije bave pitanjima koja ih se neposredno tiču, kako bi potaknuli izradu analiza i zajedničkih stajališta o ZRP-u;

               (5)

               budući da je u interesu učinkovitosti potrebno ograničiti broj članova Odbora;

               (6)

               budući da je korisno poboljšati dijalog putem bolje povezanosti između plenarnog odbora, koji se određuje kako bi usmjerio rad Odbora i izrazio mišljenja, i radnih grupa koje imaju zadatak pripreme tih mišljenja;

               (7)

               budući da mandat članova Odbora istječe 31. srpnja 1999. na kraju prijelaznog razdoblja određenog za reformu navedenog Odbora i da je stoga primjereno izmijeniti tekst Odluke u smislu gore navedenog;

               (8)

               budući da u interesu jasnoće treba zamijeniti tekst Odluke 71/128/EEZ,

         ODLUČILA JE:
   Članak 1.
   1.   Savjetodavni odbor za ribarstvo i akvakulturu osniva se unutar Komisije, sačinjen od jednog plenarnog odbora, dalje u tekstu „Odbor”, i četiri radne grupe navedene u članku 7.
   2.   Odbor se sastoji od predstavnika koji zastupaju sljedeće interese: profesionalne organizacije koje predstavljaju proizvodna trgovačka društva, prerađivačku industriju i trgovce proizvodima iz područja ribarstva i akvakuture i neprofitne organizacije koje predstavljaju interese potrošača, okoliša i razvoja.
   3.   Stručnjaci iz sektora ribarstva koji predstavljaju znanstvena i/ili gospodarska tijela, bankarstvo i prvo prodajno mjesto predstavljeni su u grupama iz članka 7.
   Članak 2.
   Komisija se može savjetovati s Odborom ili sam Odbor na inicijativu predsjednika ili na zahtjev jednog ili više svojih članova može potaknuti pitanja u vezi s pravilima zajedničke ribarstvene politike, a osobito o mjerama koje Komisija može poduzeti u okviru tih pravila, kao i gospodarskim i socijalnim pitanjima u sektoru ribarstva, izuzevši pitanja koja se tiču poslodavaca i radnika, kao socijalnih partnera.
   Članak 3.
   Odbor se sastoji od 20 članova, dalje u tekstu „članovi”.

               1.

               Jedno se mjesto dodjeljuje svakoj od sljedećih 11 interesnih strana, određenih brojevima od (1) do (11). Za svako se od tih 11 mjesta predviđa punopravan član i zamjenik člana:

                           Profesionalne organizacije:

                           Ribarske tvrtke:

                           1) privatni brodovlasnici

                           2) brodarska zadruga

                           3) proizvodne organizacije

                           Trgovačka društva koje se bave akvakulturom:

                           4) uzgajatelji mekušaca i školjki

                           5) uzgajatelji ribe

                           Trgovačka društva na silaznom tržištu:

                           6) prerađivači

                           7) trgovci (uvoz/izvoz i veletrgovci)

                           Sindikati:

                           8) ribari i radnici koji za svoj rad primaju plaću

                           od tih trgovačkih društava Neprofitne organizacije koje se bave ZRP-om:

                           9) potrošači

                           10) okoliš

                           11) razvoj

               2.

               Sljedeće strane također imaju mjesto u Odboru: predsjednik i potpredsjednik Odbora za dijalog u sektoru ribarstva (4), predsjednik i potpredsjednik 1., 3. i 4. radne grupe, kako su navedene u članku 7., i predsjednik 2. radne grupe, kako je navedena u članku 7.

         Članak 4.
   1.   Članove Odbora imenuje Komisija na prijedlog organizacija osnovanih na razini Zajednice koje najbolje predstavljaju interese iz članka 3. stavka 1. Predstavnika potrošača predlaže odbor potrošača (5).
   Za svako mjesto koje treba popuniti, izuzev mjesta rezerviranih za odbor za dijalog u sektoru ribarstva, organizacije predlažu dva kandidata različitog državljanstva. Za svako dodijeljeno mjesto za interesne strane predviđene člankom 3. stavkom 1. prijedlozi navode ime punopravnog člana i njegovog zamjenika.
   Mandat člana Odbora je tri godine. Mandat se može obnoviti. Član nema pravo na naknadu za obavljanje dužnosti.
   Po isteku razdoblja od tri godine članovi Odbora ostaju na dužnosti do njihove zamjene ili do donošenja odluke o obnovi mandata.
   Mandat člana završava prije isteka razdoblja od tri godine ostavkom ili smrću.
   Također može završiti ako tijelo koje je predložilo kandidaturu člana zatraži njegovu zamjenu.
   Za zamjenu takvog člana tijekom preostalog razdoblja njegovog mandata, osoba se imenuje u skladu s postupkom iz stavka 1.
   2.   Komisija objavljuje popis članova Odbora u svrhu informiranja u Službenom listu Europskih zajednica.
   Članak 5.
   Odbor bira jednog predsjednika i dva potpredsjednika na razdoblje od tri godine. Za izbor je potrebna dvotrećinska većina prisutnih članova.
   Članovi Odbora iz članka 3. stavka 2. čine predsjedništvo Odbora, uz iznimku člana brodovlasnika iz odbora za sektorski dijalog.
   Predsjedništvo bira svoga predsjednika i priprema i organizira aktivnosti radnih grupa iz članka 7.
   Članak 6.
   Na zahtjev jedne od organizacija iz članka 4. stavka 1. predsjednik može pozvati izaslanika te organizacije da prisustvuje sastancima Odbora. On ili ona mogu pod istim uvjetima pozvati na sudjelovanje u radu Odbora kao stručnjaka svaku osobu koja ima posebnu stručnost u jednom od predmeta dnevnog reda. Zamjenici članova mogu sudjelovati na sastancima kao promatrači i na vlastiti trošak.
   Članak 7.
   Odbor imenuje četiri radne grupe za pripremu mišljenja.
   Imena tih grupa kao i predsjedanje i sastav navode se u prilogu ove Odluke.
   U dogovoru s Komisijom, najzastupljenije organizacije osnovane na razini Zajednice biraju sudionike radnih grupa u skladu s dnevnim redom svakog sastanka. STECF (6) bira predstavnike biologije ili gospodarstva. U skladu s dnevnim redom Komisija može odrediti dodatne stručnjake.
   Članak 8.
   1.   Odbor se sastaje na poziv Komisije u skladu s godišnjim programom rada usvojenim u dogovoru s Komisijom. Predsjedništvo se sastaje na poziv predsjednika i u dogovoru s Komisijom.
   2.   Predstavnici službi Komisije sudjeluju na sastancima Odbora, predsjedništva i radnih grupa.
   3.   Službe Komisije pružaju usluge tajništva Odboru, predsjedništvu i radnim grupama.
   4.   U dogovoru s Komisijom, Odbor izrađuje pravila u vezi s provedbom programa rada, pripremom sastanaka, mjestom sastanaka, izvještajima, stajalištima ili zaključcima i tekstovima mišljenja ili preporuka.
   Članak 9.
   Od Odbora se zahtijeva da daje mišljenje o prijedlozima koje je donijela Komisija, kao i o predmetima koji su navedeni u programu rada.
   Pri traženju mišljenja od Odbora, Komisija može odrediti rok u kojemu se mišljenje mora dostaviti.
   Stajalište dotičnih interesnih strana navodi se u izvještaju koji se prosljeđuje Komisiji.
   Ako traženo mišljenje podliježe jednoglasnom dogovoru Odbora, ono utvrđuje zajedničke zaključke koji se prilažu izvještaju.
   Članak 10.
   Ne dovodeći u pitanje odredbe članka 287. Ugovora, od članova Odbora i radnih grupa traži se da ne otkrivaju informacije koje su primili tijekom rada Odbora ili radnih grupa, u slučaju da ih Komisija obavijesti da je predmet traženog mišljenja ili postavljenog pitanja povjerljive prirode.
   U tom slučaju samo članovi Odbora i predstavnici službi Komisije mogu prisustvovati sastancima.
   Članak 11.
   Odluke 71/128/EEZ i 97/247/EZ (7) stavljaju se izvan snage.
   Članak 12.
   Ova Odluka stupa na snagu 1. kolovoza 1999.

      Sastavljeno u Bruxellesu 14. srpnja 1999.

            Za Komisiju

         Emma BONINO

            Članica Komisije

      (1)  SL L 68, 22.3.1971., str. 18.

      (2)  SL L 5, 7.1.1989., str. 33.

      (3)  SL L 97, 12.4.1997., str. 27.

      (4)  SL L 225, 12.8.1998., str. 27. (98/500/EZ).

      (5)  SL L 162, 13.7.1995., str. 37.

      (6)  SL L 297, 2.12.1993., str. 25.

      (7)  SL L 97, 12.4.1997., str. 28.
   PRILOG
   Radne grupe iz članka 7.
   1.   Imena radnih grupa

   1. grupa: Pristup ribarstvenim resursima i upravljanje ribarskom aktivnošću.
   2. grupa: Akvakultura: riba, školjke i mekušci.
   3. grupa: Tržišta i trgovinska politika.
   4. grupa: Opća pitanja: ekonomika i sektorska analiza.
   2.   Predsjednik i potpredsjednik

   Predstavnik privatnih brodovlasnika je predsjeda 1. i 4. radnom grupom.
   Predstavnik brodarskih zadruga je potpredsjednik 1. radne grupe.
   Predstavnik uzgajatelja ribe i predstavnik uzgajatelja mekušaca/školjki izmjenjuju se na funkcijama predsjednika i potpredsjednika 2. radne grupe.
   Predstavnik prerađivača predsjeda 3. radnom grupom.
   Predstavnik trgovaca je predsjeda 4. radnom grupom.
   Predstavnik proizvodnih organizacija potpredsjednik je 3. radne grupe.
   3.   Broj mjesta po uključenoj interesnoj strani:

               1. grupa

               2. grupa

               3. grupa

               4. grupa

               Privatni brodovlasnici

               5

               —

               1

               3

               Brodarske zadruge

               3

               —

               1

               2

               Zaposleni ribari

               2

               1

               1

               2

               Proizvodne organizacije

               1

               —

               3

               1

               Uzgajatelji ribe

               —

               6

               1

               1

               Uzgajatelji mekušaca/školjki

               —

               4

               1

               1

               Prerađivači

               —

               —

               3

               2

               Trgovci

               —

               —

               2

               1

               Potrošači

               —

               1

               1

               1

               Okoliš

               1

               1

               1

               1

               Razvoj

               1

               —

               1

               1

               Biologija

               1

               1

               —

               —

               Gospodarstvo

               1

               1

               1

               1

               Banke

               —

               —

               1

               1

               Dražbe i luke

               —

               —

               1

               —

               15

               15

               19

               18

         Komisija može odrediti dodatne stručnjake sukladno dnevnom redu.


title: 2009/857/EZ: Odluka Vijeća od 13. prosinca 2007. o provedbi članka 9.c stavka 4. Ugovora o Europskoj uniji i članka 205. stavka 2. Ugovora o funkcioniranju Europske unije između 1. studenoga 2014. i 31. ožujka 2017. s jedne strane, te od 1. travnja 2017. s druge strane

text:
               01/Sv. 13

               HR

               Službeni list Europske unije

               230

         32009D0857

               L 314/73

               SLUŽBENI LIST EUROPSKE UNIJE

         ODLUKA VIJEĆA
   od 13. prosinca 2007.
   o provedbi članka 9.c stavka 4. Ugovora o Europskoj uniji i članka 205. stavka 2. Ugovora o funkcioniranju Europske unije između 1. studenoga 2014. i 31. ožujka 2017. s jedne strane, te od 1. travnja 2017. s druge strane
   (2009/857/EZ)
   VIJEĆE EUROPSKE UNIJE,
   budući da:

               (1)

               Trebalo bi donijeti odredbe koje će omogućiti nesmetan prijelaz sa sustava odlučivanja Vijeća kvalificiranom većinom, kako je određeno u članku 3. stavku 3. Protokola o prijelaznim odredbama i koje će se nastaviti primjenjivati do 31. listopada 2014. na sustav glasovanja iz članka 9.c stavka 4. Ugovora o Europskoj uniji i članka 205. stavka 2. Ugovora o funkcioniranju Europske unije, koji će se primjenjivati s učinkom od 1. studenoga 2014., uključujući, tijekom prijelaznog razdoblja do 31. ožujka 2017., posebne odredbe iz članka 3. stavka 2. tog Protokola.

               (2)

               Podsjeća se da je praksa Vijeća da svim naporima nastoji jačati demokratski legitimitet odluka koje se donose kvalificiranom većinom,

         ODLUČILO JE:
   ODJELJAK 1.

      ODREDBE KOJE SE PRIMJENJUJU OD 1. STUDENOGA 2014. DO 31. OŽUJKA 2017.

   Članak 1.
   Od 1. studenoga 2014. do 31. ožujka 2017., ako se članovi Vijeća koji predstavljaju:

               (a)

               najmanje tri četvrtine stanovništva; ili

               (b)

               najmanje tri četvrtine broja država članica;

         potrebni za sastavljanje blokirajuće manjine kao rezultat primjene članka 9.c stavka 4. prvog podstavka Ugovora o Europskoj uniji ili članka 205. stavka 2. Ugovora o funkcioniranju Europske unije, usprotive da Vijeće donese akt kvalificiranom većinom, Vijeće je dužno raspraviti to pitanje.
   Članak 2.
   Vijeće tijekom tih rasprava čini sve što je u njegovoj moći da u razumnom roku i ne dovodeći u pitanje obvezna vremenska ograničenja utvrđena pravom Unije postigne zadovoljavajuće rješenje kojim se uvažavaju zabrinutosti koje su istaknuli članovi Vijeća iz članka 1.
   Članak 3.
   U tu svrhu predsjednik Vijeća, uz pomoć Komisije i u skladu s Poslovnikom Vijeća, poduzima svaku inicijativu koja je potrebna da se omogući šira podloga za postizanje sporazuma u Vijeću. Članovi Vijeća pomažu predsjedniku.
   ODJELJAK 2.

      ODREDBE KOJE SE PRIMJENJUJU OD 1. TRAVNJA 2017.

   Članak 4.
   Od 1. travnja 2017., ako se članovi Vijeća koji predstavljaju:

               (a)

               najmanje 55 % stanovništva; ili

               (b)

               najmanje 55 % broja država članica;

         potrebnih za sastavljanje blokirajuće manjine kao rezultat primjene članka 9.c stavka 4. prvog podstavka Ugovora o Europskoj uniji ili članka 205. stavka 2. Ugovora o funkcioniranju Europske unije, usprotive da Vijeće donese akt kvalificiranom većinom, Vijeće je dužno raspraviti to pitanje.
   Članak 5.
   Vijeće tijekom tih rasprava čini sve što je u njegovoj moći da u razumnom roku i ne dovodeći u pitanje obvezna vremenska ograničenja utvrđena pravom Unije postigne zadovoljavajuće rješenje kojim se uvažavaju zabrinutosti koje su istaknuli članovi Vijeća iz članka 4.
   Članak 6.
   U tu svrhu predsjednik Vijeća, uz pomoć Komisije i u skladu s Poslovnikom Vijeća, poduzima svaku inicijativu koja je potrebna da se omogući šira podloga za postizanje sporazuma u Vijeću. Članovi Vijeća pomažu predsjedniku.
   ODJELJAK 3.

      STUPANJE NA SNAGU

   Članak 7.
   Ova Odluka stupa na snagu na dan stupanja na snagu Ugovora iz Lisabona.

      Sastavljeno u Bruxellesu 13. prosinca 2007.

            Za Vijeće

            Predsjednik

         L. AMADO


title: Odluka Europskog parlamenta (EU) 2016/1488 od 28. travnja 2016. o zaključenju poslovnih knjiga Agencije za suradnju energetskih regulatora za financijsku godinu 2014.

text:
               14.9.2016

               HR

               Službeni list Europske unije

               L 246/171

         ODLUKA EUROPSKOG PARLAMENTA (EU) 2016/1488
   od 28. travnja 2016.
   o zaključenju poslovnih knjiga Agencije za suradnju energetskih regulatora za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Agencije za suradnju energetskih regulatora za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Agencije za suradnju energetskih regulatora za financijsku godinu 2014., s odgovorom Agencije za suradnju energetskih regulatora (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Agencija treba dobiti za izvršenje proračuna za financijsku godinu 2014. (05584/2016 – C8–0089/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 713/2009 Europskog parlamenta i Vijeća od 13. srpnja 2009. o osnivanju Agencije za suradnju energetskih regulatora (4), a posebno njezin članak 24.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor (A8-0087/2016),

               1.

               utvrđuje da završni godišnji financijski izvještaji Agencije za suradnju energetskih regulatora odgovaraju obliku u kojemu su sadržani u prilogu izvješću Revizorskog suda;

               2.

               odobrava zaključenje poslovnih knjiga Agencije za suradnju energetskih regulatora za financijsku godinu 2014.;

               3.

               nalaže svojem predsjedniku da ovu Odluku proslijedi direktoru Agencije za suradnju energetskih regulatora, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 18.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 211, 14.8.2009., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2014/739/EU: Odluka Vijeća od 9. listopada 2014. o stajalištu koje treba usvojiti u ime Europske unije u okviru Vijeća za stabilizaciju i pridruživanje osnovanog Sporazumom o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane, u pogledu zamjene Protokola 3. uz taj Sporazum o definiciji pojma „proizvodi s podrijetlom” i načinima administrativne suradnje novim protokolom u kojem se u pogledu pravila izvornosti upućuje na Regionalnu konvenciju o paneuromediteranskim povlaštenim pravilima o podrijetlu

text:
               29.10.2014

               HR

               Službeni list Europske unije

               L 308/88

         ODLUKA VIJEĆA
   od 9. listopada 2014.
   o stajalištu koje treba usvojiti u ime Europske unije u okviru Vijeća za stabilizaciju i pridruživanje osnovanog Sporazumom o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane, u pogledu zamjene Protokola 3. uz taj Sporazum o definiciji pojma „proizvodi s podrijetlom” i načinima administrativne suradnje novim protokolom u kojem se u pogledu pravila izvornosti upućuje na Regionalnu konvenciju o paneuromediteranskim povlaštenim pravilima o podrijetlu

      (2014/739/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Protokol 3. uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane (1) („Sporazum”), odnosi se na definiciju pojma „proizvodi s podrijetlom” i načina administrativne suradnje, („Protokol 3.”).

               (2)

               Regionalnom konvencijom o paneuromediteranskim povlaštenim pravilima o podrijetlu (2) („Konvencija”) predviđene su odredbe o podrijetlu robe kojom se trguje na temelju relevantnih Sporazuma sklopljenih između ugovornih stranaka. Srbija i ostali sudionici procesa stabilizacije i pridruživanja sa zapadnog Balkana pozvani su da se pridruže sustavu paneuropske dijagonalne kumulacije podrijetla utvrđenom Solunskim programom koji je podržalo Europsko vijeće u lipnju 2003. Odlukom Euro-mediteranske ministarske konferencije od listopada 2007. pozvani su da pristupe Konvenciji.

               (3)

               Unija i Srbija potpisale su Konvenciju 15. lipnja 2011. odnosno 12. studenoga 2012.

               (4)

               Unija i Srbija dostavile su depozitaru Konvencije svoje isprave o prihvatu 26. ožujka 2012. odnosno 1. srpnja 2013. Stoga je Konvencija primjenom članka 10. stavka 3. Konvencije stupila na snagu 1. svibnja 2012. za Uniju i 1. rujna 2013. za Srbiju.

               (5)

               Člankom 6. Konvencije predviđa se da svaka ugovorna stranka treba poduzeti odgovarajuće mjere kako bi se osigurala učinkovita primjena Konvencije. U tu svrhu Vijeće o stabilizaciji i pridruživanju osnovano Sporazumom treba donijeti odluku kojom se Protokol 3. zamjenjuje novim protokolom u kojem se u pogledu pravila izvornosti upućuje na Konvenciju.

               (6)

               Stajalište Unije u okviru Vijeća za stabilizaciju i pridruživanje trebalo bi se stoga temeljiti na priloženom nacrtu odluke,

         DONIJELO JE OVU ODLUKU:
   Članak 1.
   Stajalište koje treba usvojiti u ime Europske unije u okviru Vijeća za stabilizaciju i pridruživanje osnovanog Sporazumom o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane, u pogledu zamjene Protokola 3. uz taj Sporazum o definiciji pojma „proizvodi s podrijetlom” i načinima administrativne suradnje novim protokolom u kojem se u pogledu pravila izvornosti upućuje na Regionalnu konvenciju o paneuromediteranskim povlaštenim pravilima o podrijetlu, temelji se na nacrtu odluke Vijeća za stabilizaciju i pridruživanje priloženom ovoj Odluci.
   Predstavnici Unije u Vijeću za stabilizaciju i pridruživanje mogu prihvatiti manje izmjene nacrta odluke Vijeća za stabilizaciju i pridruživanje bez daljnje odluke Vijeća.
   Članak 2.
   Nakon donošenja, odluka Vijeća za stabilizaciju i pridruživanje objavljuje se u Službenom listu Europske unije.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 9. listopada 2014.

            Za Vijeće

            Predsjednik

         A. ALFANO

      (1)  SL L 278, 18.10.2013., str. 16.

      (2)  SL L 54, 26.2.2013., str. 4.

      NACRT
      ODLUKE br. … VIJEĆA ZA STABILIZACIJU I PRIDRUŽIVANJE EU-A I SRBIJE
      od
      o zamjeni Protokola 3. uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane o definiciji pojma „proizvodi s podrijetlom” i načina administrativne suradnje
      VIJEĆE ZA STABILIZACIJU I PRIDRUŽIVANJE EU - SRBIJA,
      uzimajući u obzir Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane, potpisan u Luxembourgu 29. travnja 2008. (1), a posebno njegov članak 44.,
      uzimajući u obzir Protokol 3. uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane, o definiciji pojma „proizvodi s podrijetlom” i načina administrativne suradnje,
      budući da:

                  (1)

                  U članku 44. Sporazuma o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane („Sporazum”) upućuje se na Protokol 3. o definiciji pojma „proizvodi s podrijetlom” i načina administrativne suradnje („Protokol 3.”), kojim se utvrđuju pravila o podrijetlu i predviđa kumulacija podrijetla između Unije, Srbije, Turske i bilo koje druge zemlje ili državnog područja koje sudjeluje u procesu stabilizacije i pridruživanja Unije.

                  (2)

                  Člankom 39. Protokola 3. predviđa se da Vijeće za stabilizaciju i pridruživanje uspostavljeno člankom 119. Sporazuma može odlučiti izmijeniti odredbe tog Protokola.

                  (3)

                  Regionalnom konvencijom o paneuromediteranskim povlaštenim pravilima o podrijetlu (2) („Konvencija”), protokole o pravilima podrijetla koji su na snazi u državama paneuromediteranskog područja nastoji se zamijeniti jedinstvenim pravnim aktom. Srbija i ostali sudionici procesa stabilizacije i pridruživanja sa zapadnog Balkana pozvani su da se pridruže sustavu paneuropske dijagonalne kumulacije podrijetla utvrđenom Solunskim programom koji je podržalo Europsko vijeće u lipnju 2003. Odlukom Euro-mediteranske ministarske konferencije od listopada 2007. pozvani su da pristupe Konvenciji.

                  (4)

                  Unija i Srbija potpisale su Konvenciju 15. lipnja 2011. odnosno 12. studenoga 2012.

                  (5)

                  Unija i Srbija dostavile su depozitaru Konvencije svoje isprave o prihvatu 26. ožujka 2012. odnosno 1. srpnja 2013. Stoga je, primjenom članka 10. stavka 3. Konvencije, Konvencija stupila na snagu 1. svibnja 2012. za Uniju i 1. rujna 2013. za Srbiju.

                  (6)

                  Ako prijelaz na Konvenciju nije istodoban za sve ugovorne stranke u zoni kumulacije, to ne bi smjelo dovesti do manje povoljnog položaja u usporedbi s ranijim položajem u okviru Protokola 3.

                  (7)

                  Protokol 3. trebalo bi stoga zamijeniti novim protokolom koji uključuje upućivanje na Konvenciju.

            DONIJELO JE OVU ODLUKU:
      Članak 1.
      Protokol 3. uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane, o definiciji pojma „proizvodi s podrijetlom” i načinima administrativne suradnje zamjenjuje se tekstom iz Priloga ovoj Odluci.
      Članak 2.
      Ova Odluka stupa na snagu na dan donošenja.
      Primjenjuje se od 1. rujna 2014.

         Sastavljeno u …

               Za Vijeće za stabilizaciju i pridruživanje

               Predsjednik

         (1)  SL L 278, 18.10.2013., str. 16.

         (2)  SL L 54, 26.2.2013., str. 4.

         PRILOG
         Protokol 3.
         o definiciji pojma „proizvodi s podrijetlom” i načinima administrativne suradnje
         Članak 1.
         Primjenjiva pravila o podrijetlu
         Za potrebe provedbe ovog Sporazuma primjenjuju se Dodatak I. i odgovarajuće odredbe Dodatka II. Regionalnoj konvenciji o paneuromediteranskim povlaštenim pravilima o podrijetlu (1)„Konvencija”).
         Sva upućivanja na „odgovarajući Sporazum” u Dodatku I. i u odgovarajućim odredbama Dodatka II. Konvenciji smatraju se upućivanjima na ovaj Sporazum.
         Članak 2.
         Rješavanje sporova
         Sporovi o postupcima provjere iz članka 32. Dodatka I. Konvenciji, koji se ne mogu riješiti između carinskih tijela koja traže provjeru i carinskih tijela odgovornih za provedbu provjere, podnose se Vijeću za stabilizaciju i pridruživanje.
         U svakom slučaju rješavanje sporova između uvoznika i carinskih tijela zemlje uvoznice provodi se na temelju zakonodavstva te zemlje.
         Članak 3.
         Izmjene Protokola
         Vijeće za stabilizaciju i pridruživanje može donijeti odluku o izmjeni ovog Protokola.
         Članak 4.
         Povlačenje iz Konvencije
         1.   Ako Europska unija ili Srbija depozitaru konvencije dostave pismenu obavijest o svojoj namjeri povlačenja iz Konvencije u skladu s njezinim člankom 9., Europska unija i Srbija odmah započinju pregovore o pravilima o podrijetlu radi provedbe ovog Sporazuma.
         2.   Do stupanja na snagu novoutvrđenih pravila o podrijetlu na ovaj Sporazum i dalje se primjenjuju pravila o podrijetlu iz Dodatka I. i, po potrebi, odgovarajuće odredbe Dodatka II. Konvenciji koji su primjenjivi u trenutku povlačenja. Međutim od trenutka povlačenja smatra se da je pravilima o podrijetlu iz Dodatka I. i, po potrebi, odgovarajućim odredbama Dodatka II. Konvenciji dopuštena dvostrana kumulacija samo između Europske unije i Srbije.
         Članak 5.
         Prijelazne odredbe – kumulacija
         1.   Neovisno o članku 3. Dodatka I. Konvenciji, pravila o kumulaciji utvrđena člancima 3. i 4. Protokola 3. uz ovaj Sporazum, kako je usvojen od strane Europske unije i Srbije u trenutku sklapanja Sporazuma (2), i dalje se primjenjuju između stranaka ovog Sporazuma dok Konvencija ne postane primjenjiva za sve ugovorne stranke Konvencije navedene u tim člancima.
         2.   Neovisno o članku 16. stavku 5. i članku 21. stavku 3. Dodatka I. Konvenciji, ako kumulacija uključuje samo države EFTA-e, Farske otoke, Europsku uniju, Tursku i sudionike procesa stabilizacije i pridruživanja, dokaz podrijetla može biti potvrda o prometu robe EUR.1 ili izjava o podrijetlu.

            (1)  SL L 54, 26.2.2013., str. 4.

            (2)  SL L 278, 18.10.2013., str. 16.